Tehotenstvo
som v 27. tt mala som špienie a 2 týždne mi tvrdne bruško beriem magnézium ale pár dní už pociťujem aj viac krát do dňa bolesti ako menštruačne. Môj gynekológ mi predpísal progestanelle 200 mg po telefóne vravel že to mam užívať vaginálne ale na letáku píše perorálne. Môžu sa teda užiť aj vaginálne?
Dobrý deň,
Ďakujeme za vašu otázku. Liek Progestanelle je hormonálna terapia progesterónom. V súhrne charakteristkých vlastností lieku Progestanelle výrobca uvádza, že liek je určený len na perorálne užitie. Na základe vykonaných klinických štúdií výrobca deklaruje jeho kvalitu, bezpečnosť a účinnosť len pri tomto type užívania. Je mi však známe, že ho gynekológovia odporúčajú na vaginálne použitie v odôvodnených prípadoch pravdepodobne na základe pozitívnych skúsenosti.
S účinnou látkou progesterón v sile 200 mg na kapsulu, je na Slovensku registrovaný aj liek Utrogestan, ktorý je určený výhradne na vaginálne použitie.
Ak máte pochybnosti, ktoré súvisia s podávaním lieku Progestanelle vaginálne, odporúčam vám obrátiť sa opätovne na lekára.
Prajem pekný zvyšok dňa.
S pozdravom
Mgr. Tamara Jakúbeková